
1.Otrā pasākuma pirmā daļa  - noteikt, ka kompensējamo zāļu aptiekas cena ārpus kompensācijas sistēmas ir tāda pati kā (nav augstāka  par šo zāļu aptiekas cenu) kompensācijas sistēmā

Nepieciešams precizēt šī pasākuma izpildījumu, ņemot vērā, ka nav atbalstāmi, ja pasākums tiek attiecināts uz zāļu kompensācijas sistēmā esošo mehānismu attiecībā uz iespēju saglabāt konfidencialitāti cenām. Tas ļauj ražotājiem nodrošināt ne tikai atbilstošu nepieciešamo cenu līmeni referentajās valstīs, bet bet arī nodrošināt papildu ražotāja līdzdalību zālu kompensācijas izdevumu segšanā no ražotāja līdzekļiem, kas attiecīgi samazina valsts izdevumus un palielina terapiju pieejamību pacientiem. Prasība nodrošināt šo konfidenciālo cenu līmeni arī nekompensētajās zāļu indikācijās var ierobežot ražotāja iespēju nodrošināt zemākas izmaksas KZS ietvaros. Papildus palielinās risks, ka jaunu inovatīvo zāļu izplatīšanas uzsākšana Latvijā būs novēlota. 
 
2.Otrā pasākuma otrā daļa - noteikt, ka nekompensējamo recepšu zāļu cena nepārsniedz šo zāļu ražotāja realizācijas cenu vai vairumtirdzniecības cenu Igaunijā un Lietuvā:
 
Cenu kopumā veido dažādi parametri (ražotāja cena + piecenojumi + PVN) un katrs no šiem parametriem attiecīgi būtu jāskata atsevišķi pa valstīm, jo kompensēto zāļu un to indikāciju apjoms Baltijas valstīs būtiski atšķiras- gan apjoms, gan zāļu skaits, gan indikāciju skaits, kas tiek apmaksātas. Uzskatām, ka prasību var ieviest tikai tad, ja Latvijā tiek ieviesti Igaunijai un Lietuvai līdzvērtīgi kompensācijas noteikumi un salīdzināms finansējuma apjoms kompensējamām zālēm uz vienu iedzīvotāju. Ieviešot otrā pasākuma otrā daļas risinājumu, palielinās risks, ka jaunu zāļu pieejamības nodrošināšana pacientiem nekompensēto zāļu segmentā būs atkarīga no zāļu cenām Igaunijā un Lietuvā.

